**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-1726-2/16**

**Podgorica, 29.12.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/93375 od 05.09.2016. godine, izjavljene zbog povrede pravila postupka-nedonošenja rješenja Agencije za sprječavanje korupcije, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 07.11.2016. godine, donio:

**R J E Š E NJ E**

Žalba se usvaja.

Nalaže se Agenciji za sprječavanje korupcije da donese rješenje po zahtjevu za slobodan pristup informacijama NVO Mans br.16/93375 od 11.07.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Agencije za sprječavanje korupcije, podnosilac zahtjeva za pristup informaciji je uložio žalbu. U žalbi se navodi da su dana 11.07.2016. godine podnijeli zahtjev za pristup informacijama i to kopije: Obrasca za praćenje preduzetih mjera od strane nadležnih organa na osnovu izvještaja KSSI/Agencije i njenih preporuka, zahtjeva i odluka od 01.01.2016. do 30.06.2016. godine (veza sa mjerom broj: 2.1.2.4. Akcionog plana za poglavlje 23.)

Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 17.10.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br. 07-42-6087-1/16 od 17.10.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je dostavio akt br. 01-2528/5 od 03.11.2016.godine u kome navode da je Agencija za sprječavanje korupcije danom početka rada , 01.01.2016. godine preuzela poslove Komisije za sprječavanje sukoba interesa i Uprave za antikorupcijsku inicijativu. Navedena Komisija za sprječavanje sukoba interesa, čiji je rad prestao dana 31.12.2015. godine, je u u cilju vođenja evidencije i sačinjavanja godišnjeg izvještaja o radu koristila predmetne obrasce, koji su potom implementirani u godišnje izvještaje o radu Komisije za sprječavanje sukoba interesa. Agencija za sprječavanje korupcije, koja je počela sa radom dana 01.01.2016. godine, ne upotrebljava obrasce koje je koristila Komisija za sprječavanje sukoba interesa, već je evidencija o radu Agencie za sprječavanje korupcije izložena u Izvještaju o radu Agencije - I kvartal, i Izvještaju o radu Agencije II kvartal, koji su dostupni na internet strani Agencije.

U konkretnom predmetu, Agencija za sprječavanje korupcije nije donijela rješenje po osnovu podnijetog zahtjeva za slobodan pristup informacijama NVO Mans 16/93375 od 11.07.2016. godine u zakonskom roku. Agencija za sprječavanje korupcije je prema članu 31 Zakona o slobodnom pristupu informacijama dužna da donese rješenje po podnijetom zahtjevu u zakonskom roku u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**